**Tadeusz Borowski** (IPA: [taˈdɛuʂ bɔˈrɔfskʲi], født 12. november 1922 i Zjytomyr i Den ukrainske sosialistiske sovjetrepublikk, død 1. juli 1951 i Warszawa i Polen) var en polsk forfatter og journalist.

Liv og virke
------------

### Bakgrunn

I 1926 ble Tadeusz' far, hvis bokhandel ble nasjonalisert av kommunistene, sendt til en leir i Gulag-systemet i Karelen fordi han hadde vært medlem av en polsk militær organisasjon under første verdenskrig. Under den kommunistiske kollektiviseringen ble Borowskis mor deportert til en bosetning på kysten av Sibir i 1930. I løpet av denne tiden bodde Tadeusz sammen med en tante. 

I 1932 ble Borowski og broren hans sendt fra Sovjetunionen til Polen takket være det polske Røde Kors. De bosatte seg deretter i Warszawa. Deres far ble løslatt i en fangeutveksling i bytte mot kommunister som satt arrestert i Polen, og deres mor ble løslatt i 1934. 

### Andre verdenskrig

I 1940 avsluttet Borowski sin videregående utdannelse i det tyskokkuperte Polen. Deretter studerte han litteratur og språk ved Universitetet i Warszawa. Han arbeidet også i flere hemmelige aviser, og publiserte sine dikt og korte romaner i en avis, samtidig som han arbeidet i en lagerbygning som nattevakt. I Warszawa bodde han sammen med sin forlovede, Maria. Etter at Maria ikke kom hjem en natt i februar 1943, mistenke Borowski at hun var blitt arrestert. Snarere enn å holde seg borte fra deres vanlige møteplasser, gikk han rett i en felle satt opp av Gestapo. Han ble pågrepet, satt i fengsel, og deretter transportert videre til Auschwitz. 

Borowski ble tvunget til slavearbeid under svært tøffe forhold. Han skrev om fangenskapet i sitt senere forfatterskap. I 1944 ble Borowski transportert fra Auschwitz til Dachau, som ble frigjort av amerikanske styrker den 1. mai 1945. 

### Etterskrigstiden

Han var tilbake i Polen den 31. mai 1946. Hans forlovede, som hadde overlevd de tyske konsentrasjonsleirene og utvandret til Sverige, returnerte til Polen i slutten av 1946, og de giftet seg i desember 1946. 

Sommeren 1949 jobbet Borowski i Berlin, før han kom til Warszawa ett år senere og hadde en utenomekteskapelig affære med en ung jente. Kort tid senere ble en nær venn av ham fengslet og torturert av kommunistene. Borowski begikk selvmord i en alder av 28 år ved å puste inn gass fra en gasskomfyr. Han begikk selvmord den 1. juli 1951, tre dager etter at hans kone hadde født ham en datter.

Verker
------

Diktsamlinger
* *Gdziekolwiek ziemia* (1942)
* *Arkusz poetycki nr 2* (1944)
* *Pieśń* (1996, posthumt)

Fortellinger
* *U nas w Auschwitzu* (1946);

Oversettelse: \* Borowski, Tadeusz (1976). *This way for the gas, ladies and gentlemen* **(engelsk)**. New York: Penguin Books. ISBN 0-14-018624-7. 
Oversettelse: *Bei uns in Auschwitz*, oversatt av Vera Cerny, München 1963; nyoversettelse av Friedrich Griese, Frankfurt 2006
* *Pewien żołnierz. Opowieści szkolne* (1947)
* *Pożegnanie z Marią* (1947)
* *Kamienny świat* (1948)

Referanser
----------

1. ↑   Encyclopædia Britannica Online, Encyclopædia Britannica Online-ID biography/Tadeusz-Borowski, besøkt 9. oktober 2017[Hentet fra Wikidata]
2. ↑   Autorités BnF, data.bnf.fr, besøkt 10. oktober 2015[Hentet fra Wikidata]
3. ↑   Auschwitz Prisoners Database, Auschwitz Prisoners Database ID 37706, besøkt 12. mars 2022[Hentet fra Wikidata]
4. 1 2   Internetowy Polski Słownik Biograficzny, Internetowy Polski Słownik Biograficzny ID tadeusz-borowski[Hentet fra Wikidata]
5. ↑   www.fold3.com[Hentet fra Wikidata]
6. ↑   hunza1.tripod.com[Hentet fra Wikidata]
7. ↑   www.signandsight.com[Hentet fra Wikidata]
8. ↑   encyklopedia.pwn.pl[Hentet fra Wikidata]
9. ↑   Babelio, Babelio forfatter-ID 149346[Hentet fra Wikidata]
10. ↑   Autorités BnF, BNF-ID 12029694v[Hentet fra Wikidata]
11. ↑   Gemeinsame Normdatei, besøkt 30. desember 2014[Hentet fra Wikidata]
12. ↑   litimag.oxfordjournals.org[Hentet fra Wikidata]
13. ↑   quod.lib.umich.edu[Hentet fra Wikidata]
14. ↑  .
15. ↑  .
16. ↑  .
17. ↑   www.britannica.com[Hentet fra Wikidata]
18. ↑   www.nytimes.com[Hentet fra Wikidata]
19. ↑  ; *Autorités BnF*; besøksdato: 10. oktober 2015.

Eksterne lenker
---------------

* (en) Tadeusz Borowski (writer) – kategori av bilder, video eller lyd på Commons Rediger på Wikidata
* (en) Tadeusz Borowski på Internet Movie Database Rediger på Wikidata
* (en) «The Poetry of Tadeusz Borowski». Arkivert fra originalen 24. august 2004.

  

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** CiNii
 |